Pont-Saint-Martin

Pont-Saint-Martin (an piemontèis Pont San Martin, an franch-provensal Pon-Sèn-Marteun) a l'é un comun dla Val d'Osta ëd 4.029 abitant (2023).

A resta a 51 chilòmeter da Osta, a 345 méter an sël livel dël mar.

A l'é ël prim paìs dla Val d'Osta ch'a s'ancontra an rivand da la provincia ëd Turin con la ferovìa o l'autostrà. Soa posission a l'é stàita amportanta fin da l'época roman-a për controlé l'acess a la Val d'Osta e al Pass dël Gran San Bernard.
Da Pont San Martin a-i part na strà për Gressoney-Saint-Jean e la Vàl dël Lys.

 Stòria 
Ël pont roman a resta anco' al dì d'ancheuj a testimonié l'amportansa stratégica dël pais ant la mobilità dij temp imperiaj roman.

Ant l'Età 'd mes ël pais a sarà sot al contròl dla famija Bard, ch'a contròla ël tràfich stradal dla val d'Osta. Dël 1214 ël compromess dla bataja antra fratej (ch'a l'é anandiasse dapress a la mòrt d'Ugon ëd Bard) a-j dà ël pais e 'l castel ëd Pont San Martin a Gulielm ëd Bard. Da chiel a-j passërà a sò fieuj, anandiand ël branch dij Pont San Martin dla Ca dij Bard.

 Nòm 
Durant ël fassism ël comun as ciamava Ponte San Martino. Ël nòm a ven dal senté roman e dal sant patron, San Martin.

 Atrassion 
 Pont roman an sël ri Lys, àut 23 méter, a n'arcada sola, dël sécol I d.C., ancó dovrà.
 La Cesa parochial ëd San Martin, dël sécol XV, butà ansima al pont.
 Le ruvin-e dël Castel dij Bard, an slë speron rocos ch'a dòmina 'l pais.
 Fòrt dël Bard, na pòsta militar ëd l'Eutsent, restaurà.

 Mobilità 
A Pont San Martin a-i é na stassion dij treno, an sla linia Civass-Pré-Saint-Didier. A l'é servì 'dcò da la Statal 26 dla Val d'Osta e a-i é l'ancamin ëd la Statal 506 dël Lys.

 Aministrassion 
Ël sìndich a l'é Marco Sucquet (da l'11/05/2015). Ël comun a fa part dla Comun-a montan-a Mont-Rosèis.

 Anliure esterne 
 Sit istitussional

Pontsaintmartin